Иахьа адепутат Саломе Самадашвили аофициалла арзаҳал лҩит апартиа «Иаку амилаҭтә ҵысра» алҵра иазкны.
Самадашвили лгәаанагарала, Амилаҭтә ҵысра Шарль Мишель идокумент анапаҵаҩра ианақәшаҳаҭымха, исериозу аполитикатә агха ҟарҵеит.
Самадашвили лажәақәа рыла, апартиа ахантәаҩы Ника Мелиа ҭелла диацәажәан, иара лпозициа еиликааит.
«Сгәы ишаанаго ала, «Амилаҭтә ҵысра» Шарль Мишель идокумент рнапы аҵарҩыр акәын, дара аполитикатә агха ду ҟарҵеит. Убри ашьҭахь апартиаҿы аусура сыхәҭам ҳәа сгәы иаанагоит», — илҳәеит Самадашвили.